ddrg/super_eurlex huggingface dataset:
SL Uradni list Evropske unije C 55/22

Sklep Splošnega sodišča z dne 15. decembra 2010 – Albertini in drugi in Donnelly proti Parlamentu

(Združeni zadevi T-219/09 in T-326/09) (1)

(Ničnostna tožba - Sistem dodatnega pokojninskega zavarovanja poslancev Evropskega parlamenta - Sprememba sistema dodatnega pokojninskega zavarovanja - Splošni akt - Neobstoj posamične zadevnosti - Nedopustnost)

2011/C 55/39

Jezik postopka: francoščina

Stranke

Tožeče stranke: Gabriele Albertini (Milano, Italija) in 62 drugih poslancev in nekdanjih poslancev Evropskega parlamenta, katerih imena so navedena v prilogi k sklepu (zadeva T-219/09); in Brendan Donnelly (London, Združeno kraljestvo) (zadeva T-326/09) (zastopniki: S. Orlandi, A. Coolen, J. N. Louis in E. Marchal, odvetniki)

Tožena stranka: Evropski parlament (zastopniki: sprva H. Krück, A. Pospíšilová Padowska in G. Corstens, nato N. Lorenz, A. Pospíšilová Padowska in G. Corstens, zastopniki)

Predmet

Razglasitev ničnosti sklepov Evropskega parlamenta z dne 9. marca in 3. aprila 2009, ki se nanašata na spremembo ureditve v zvezi s sistemom (prostovoljnega) dodatnega pokojninskega zavarovanja iz Priloge VIII k Pravilniku o stroških in nadomestilih poslancev Evropskega parlamenta.

Izrek

1. Zadevi T-219/09 int T-326/09 se združita za namen izdaje tega sklepa.

2. Tožbi se zavržeta kot nedopustni.

3. Gabrielu Albertiniju in 62 drugih tožečih strank navedenih v prilogi, in Brendan Donnelly, nosijo svoje stroške in stroške, ki jih je priglasil Evropski parlament.

(1) UL C 205, 29.8.2009.
SL Uradni list Evropske unije C 160/22

Sklep predsednika Splošnega sodišča z dne 18. marca 2011 – Westfälisch-Lippischer Sparkassen- und Giroverband proti Komisiji

(Zadeva T-457/09 R)

(Začasna odredba - Odobritev državne pomoči za prestrukturiranje banke - Opustitev panoge kot nadomestilo - Nujnost - Tehtanje interesov)

2011/C 160/36

Jezik postopka: nemščina

Stranki

Tožeča stranka: Westfälisch-Lippischer Sparkassen- und Giroverband (Münster, Nemčija) (zastopnika: A. Rosenfeld in I. Liebach, odvetnika)

Tožena stranka: Evropska komisija (zastopniki: L. Flynn, B. Martenczuk in T. Maxian Rusche)

Predmet

Predlog za odlog izvršitve člena 2(1) Odločbe Komisije C(2009) 3900 konč. popr. z dne 12. maja 2009 v zadevi C-43/2008 (ex N 390/2008) o državni pomoči, ki jo Zvezna republika Nemčija želi zagotoviti za prestrukturiranje WestLB AG, v povezavi s točkami 5.4, 5.7 in 6.7 Priloge k tej odločbi ter v povezavi z Odločbo Komisije C(2010) 9525 konč. z dne 21. decembra 2010 v zadevah o državnih pomočeh MC 8/2009 in C-43/2009 – Nemčija – WestLB v delu, iz katerega izhaja obveznost končanja novih dejavnosti Westdeutsche Immobilien Bank AG do 15. februarja 2011.

Izrek

1. Predlog za izdajo začasne odredbe se zavrne.

2. Sklep z dne 31. januarja 2011 v zadevi Westfälisch-Lippischer Sparkassen- und Giroverband proti Komisiji (T-457/09 R) se prekliče.

3. Predlogi za intervencijo Westdeutsche ImmobilienBank AG, Landschaftsverband Westfalen-Lippe, Landschaftsverband Rheinland, WestLB, dežele Severno Porenje-Vestfalija in Rheinischer Sparkassen- und Giroverband so postali brezpredmetni.
SL Uradni list Evropske unije C 134/35

Sklep Splošnega sodišča z dne 24. marca 2010 – Lind proti Komisiji

(Zadeva T-5/09) (1)

(Odškodninska tožba - Vpliv jedrske nesreče pri Thuleju (Grenlandija) na javno zdravje - Direktiva 96/29/Euratom - Komisija ni sprejela ukrepov proti državi članici - Očitno pravno povsem neutemeljena tožba)

2010/C 134/59

Jezik postopka: angleščina

Stranki

Tožeča stranka: Brigit Lind (Greve, Danska) (zastopnik: I. Anderson, odvetnik)

Tožena stranka: Evropska komisija (zastopnika: E. White in M. Patakia, zastopnika)

Predmet

Odškodninska tožba za povrnitev škode, ki naj bi nastala, ker Komisija ni sprejela potrebnih ukrepov, da bi Kraljevini Danski naložila obveznost, da sprejme zakone in predpise, da bi se uskladila z Direktivo Sveta 96/29/EURATOM z dne 13. maja 1996 o določitvi temeljnih varnostnih standardov za varstvo zdravja delavcev in prebivalstva pred nevarnostmi zaradi ionizirajočega sevanja (UL L 159, str. 1), in da uporabi te določbe za delavce, vpletene v jedrsko nesrečo pri Thuleju (Grenlandija).

Izrek

1. Tožba se zavrne.

2. Brigit Lind se naloži plačilo stroškov.

(1) UL C 69, 21.3.2009.
1.

Postopek v zvezi s tožbo Ivana Jurašinovića glede razglasitve ničnosti odločbe zaradi moka Sveta Evropske unije o zavrnitvi njegove potrdilne prošnje za dostop do poročil opazovalcev Evropske unije, ki so bili od 1. do 31. avgusta 1995 na Hrvaškem, na območju Knina, in do dokumentov navedenih kot „ECMM RC Knin Log reports“.
2.

Ligny Pesca di Guaiana Francesco e C. Snc in šest drugih tožečih strank, katerih imena so navedena v prilogi, nosijo svoje stroške in stroške, ki jih je priglasila Evropska komisija.
SL Uradni list Evropske unije C 282/48

Sklep Sodišča prve stopnje z dne 30. septembra 2009 – Impala proti Komisiji

(Zadeva T-229/08) (1)

(„Konkurenca - Koncentracija - Skupno podjetje Sony BMG - Razglasitev ničnosti prvotne odločbe s strani Sodišča prve stopnje - Nova odločba, s katero je bila koncentracija razglašena za združljivo s skupnim trgom - Tožba, ki nima več predmeta spora - Ustavitev postopka“)

2009/C 282/93

Jezik postopka: angleščina

Stranke

Tožeča stranka: Independent Music Publishers and Labels Association (Impala, mednarodno združenje) (Bruselj, Belgija) (zastopniki: S. Crosby in J. Golding, solicitors, ter I. Wekstein, odvetnik)

Tožena stranka: Komisija Evropskih skupnosti (zastopniki: X. Lewis, F. Arbault in K. Mojzesowicz, zastopniki)

Intervenienta v podporo tožene stranke: Sony Corporation of America (New York, New York, Združene države) (zastopniki: N. Levy, barrister, R. Snelders in T. Graf, odvetnika); in Bertelsmann AG (Gütersloh, Nemčija) (zastopniki: P. Chappatte, J. Boyce in A. Lyle-Smythe, solicitors)

Predmet

Predlog za razglasitev ničnosti Odločbe Komisije C(2007)4507 z dne 3. oktobra 2007, s katero je bila koncentracija za ustanovitev skupnega podjetja, ki združuje dejavnosti družb Sony Corporation of America in Bertelsmann AG na področju glasbenih posnetkov, razglašena za združljivo s skupnim trgom in delovanjem Sporazuma EGP (zadeva št. COMP/M.3333 – Sony/BMG), sprejete po tem, ko je bila s sodbo Sodišča prve stopnje z dne 13. julija 2006 (T-464/04, ZOdl. str. II-2289) za nično razglašena Odločbe Komisije 2005/188/CE z dne 19. julija 2004 o razglasitvi koncentracije za združljivo s skupnim trgom in delovanjem Sporazuma EGP (Zadeva št. COMP/M.3333 – SONY/BMG) (UL 2005, L 62, str. 30).

Izrek

1. Postopek se ustavi.

2. Družba Independent Music Publishers and Labels Association (Impala, mednarodno združenje) nosi svoje stroške in plača stroške Komisije Evropskih skupnosti.

3. Družbi Bertelsmann AG in Sony Corporation of America nosita svoje stroške.

(1) UL C 197, 2.8.2008.
2)

Murnauer Markenvertrieb GmbH in Fitne Gesundheit und Wellness GmbH nosita svoje stroške in vsak polovico stroškov Urada za usklajevanje na notranjem trgu (znamke in modeli).
SL Uradni list Evropske unije C 232/29

Sklep predsednika Splošnega sodišča z dne 10. junija 2011 – Eurallumina proti Komisiji

(Zadeva T-207/07 R)

(Začasna odredba - Državne pomoči - Odločba, s katero je bila pomoč razglašena za nezdružljivo s skupnim trgom in naloženo njeno povračilo - Odložitev izvršitve - Neobstoj nujnosti)

2011/C 232/52

Jezik postopka: angleščina

Stranki

Tožeča stranka: Eurallumina SpA (Portoscuso, Italija) (zastopnika: L. Martin Alegi in R. Denton, solicitors)

Tožena stranka: Evropska Komisija (zastopnika: N. Khan in D. Grespan, zastopnika)

Predmet

Predlog za odlog izvršitve Odločbe Komisije z dne 7. februarja 2007 o oprostitvi plačila trošarine za mineralna olja, ki se uporabljajo kot gorivo pri proizvodnji aluminijevega oksida v regiji Gardanne, v regiji Shannon in na Sardiniji, ki se izvaja v Franciji, na Irskem in v Italiji (C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01)) (2007/375/ES), v delu v katerem se nanaša na tožečo stranko.

Izrek

1. Predlog za izdajo začasne odredbe se zavrne.
SL Uradni list Evropske unije C 174/22

Sklep Splošnega sodišča z dne 24. aprila 2012 – El Fatmi proti Svetu

(Združene zadeve T-76/07, T-362/07 in T-409/08) (1)

(Skupna zunanja in varnostna politika - Omejevalni ukrepi, sprejeti v okviru boja proti terorizmu - Umik zadevnih oseb iz seznama - Ničnostna tožba - Ustavitev postopka)

2012/C 174/35

Jezik postopka: nizozemščina

Stranke

Tožeča stranka: Nouriddin El Fatmi (Vught, Nizozemska) [zastopniki: G. Pulles in A. M. van Eik (zadeve T-76/07, T-362/07 in T-409/08), J. Pauw (zadevi T-76/07 in T-362/07) in M. Uiterwaal (T-76/07), odvetniki]

Tožena stranka: Svet Evropske unije [zastopniki: sprva G.-J. Van Hegelsom in E. Finnegan (T-76/07 in T-362/07), nato B. Driessen in E. Finnegan (T-76/07, T-362/07 in T-409/08), zastopniki]

Intervenientki v podporo tožene stranke: Kraljevina Nizozemska [zastopniki: sprva C. Wissels, M. de Mol in Y. de Vries ter M. de Grave (zadeva T-76/07), nato C. Wissels, M. Bulterman in J. Langer, zastopniki], in Evropska komisija [zastopniki: S. Boelaert in P. van Nuffel ter, sprva, J. Aquilina (zadeva T-76/07), zastopniki]

Predmet

Predlog za razglasitev ničnosti Sklepa Sveta 2006/1008/ES z dne 21. decembra 2006 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu (UL L 379, str. 123), ki so ga nato nadomestili sklepi Sveta 2007/445/ES z dne 28. junija 2007 (UL L 169, str. 58), 2007/868/ES z dne 20. decembra 2007 (UL L 340, str. 100), 2008/583/ES z dne 15. julija 2008 (UL L 188, str. 21), 2009/62/ES z dne 26. januarja 2009 (UL L 23, str. 25), Uredba Sveta (ES) št. 501/2009 z dne 15. junija 2009 (UL L 151, str. 14), izvedbene uredbe Sveta (EU) št. 1285/2009 z dne 22. decembra 2009 (UL L 346, str. 39), (EU) št. 610/2010 z dne 12. julija 2010 (UL L 178, str. 1), (EU) št. 83/2011 z dne 31. januarja 2011 (UL L 28, str. 14), in (EU) št. 687/2011 z dne 18. julija 2011 (UL L 188, str. 2), v delu, v katerem je ime tožeče stranke na seznamu oseb, subjektov in organov, za katere se uporablja Uredba Sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (UL, posebna izdaja v slovenščini, poglavje 18, zvezek 1, str. 207).

Izrek

1. Postopek se ustavi.

2. Svetu Evropske unije se naloži plačilo stroškov.

3. Evropska komisija in Kraljevina Nizozemska nosita vsaka svoje stroške.

(1) UL C 117, 26.5.2007.
SL Uradni list Evropske unije C 100/39

Sklep Splošnega sodišča z dne 4. februarja 2010 – Crunch Fitness International proti UUNT – ILG (CRUNCH)

(Zadeva T-408/07) (1)

(„Znamka skupnosti - Razveljavitev - Umik zahteve za razveljavitev - Ustavitev postopka“)

2010/C 100/61

Jezik postopka: angleščina

Stranke

Tožeča stranka: Crunch Fitness International, Inc. (New York, New York, Združene države) (zastopnika: sprva J. Barry, solicitor, nato H. Johnson, barrister)

Tožena stranka: Urad za usklajevanje na notranjem trgu (znamke in modeli) (zastopnika: S. Laitinen in D. Botis, zastopnika)

Druga stranka pred odborom za pritožbe UUNT, intervenientka pred Splošnim sodiščem: ILG Ltd (Dun Laoghaire, Irska) (zastopnik: A. von Mühlendahl, odvetnik)

Predmet

Tožba za razveljavitev odločbe četrtega odbora za pritožbe UUNT z dne 30. avgusta 2007 (Zadeva R 1168/2005-4) v zvezi s postopkom za razveljavitev med družbama ILG Ltd in Crunch Fitness International, Inc.

Izrek

1. Postopek se ustavi.

2. Tožeča stranka in intervenientka nosita vsaka svoje stroške ter vsaka polovico stroškov tožene stranke.

(1) UL C 8, 12.1.2008.
SL Uradni list Evropske unije C 267/64

Sklep Sodišča prve stopnje z dne 4. septembra 2009 – Pioneer Hi-Bred International proti Komisiji

(Zadeva T-139/07) (1)

(„Približevanje zakonodaj - Namerno sproščanje gensko spremenjenih organizmov v okolje - Postopek izdaje dovoljenja za dajanje v promet - Nepredložitev osnutka ukrepov regulativnemu odboru s strani Komisije - Tožba zaradi nedelovanja - Tožba, ki nima več predmeta spora - Ustavitev postopka“)

2009/C 267/115

Jezik postopka: angleščina

Stranki

Tožeča stranka: Pioneer Hi-Bred International, Inc. (Iowa, Združene države) (zastopnik: J. Temple Lang, solicitor)

Tožena stranka: Komisija Evropskih skupnosti (zastopniki: najprej D. Lawunmi in C. Zadra, zastopnika, nato P. Oliver in C. Zadra, zastopnika)

Predmet

Predlog za ugotovitev, v skladu s členom 232 ES, da Komisija s tem, da regulativnemu odboru v skladu s členom 5(2) Sklepa Sveta z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (UL L 184, str. 23) ni predložila osnutka potrebnih ukrepov glede prijave tožeče stranke v zvezi z dajanjem v promet gensko spremenjene koruze 1507, ni izpolnila obveznosti iz člena 18(1) Direktive 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS (UL L 106, str. 1).

Izrek

1. Postopek se ustavi.

2. Komisija Evropskih skupnosti nosi svoje stroške in stroške, ki jih je priglasila družba Pioneer Hi-Bred International, Inc.

(1) UL C 155, 7.7.2007.
SL Uradni list Evropske unije C 55/26

Sklep Sodišča prve stopnje z dne 16. decembra 2008 – Italija proti Parlamentu in Komisiji

(Zadeva T-285/07) (1)

(„Postopkovno dejanje - Ugovor nedopustnosti - Delna nedopustnost tožbe - Izpodbijani akt, ki ga ni mogoče pripisati Parlamentu“)

(2009/C 55/49)

Jezik postopka: italijanščina

Stranke

Tožeča stranka: Italijanska republika (zastopnika: I. Bruni, zastopnik, skupaj s P. Gentilijem, Avvocato dello Stato)

Toženi stranki: Evropski parlament (zastopniki: A. Lukošiūtė, R. Ignătescu in G. Mazzini, zastopniki) in Komisija Evropskih skupnosti (zastopnika: J. Currall in A. Aresu, zastopnika)

Intervenientka v podporo tožeči stranki: Helenska Republika (zastopnika: S. Vodina in M. Michelogiannaki, zastopnika)

Predmet

Razglasitev ničnosti Obvestila o splošnem javnem natečaju EPSO/AD/95/07 za sestavo seznama za zaposlitev 20 administratorjev (AD 5) na področju obveščanja (knjižničarstvo/dokumentacija), objavljenega 7. maja 2007 v Uradnem listu Evropske unije (UL C 103 A, str. 7).

Izrek

1) Tožba se v delu, ki se nanaša na Parlament, zavrže kot nedopustna.

2) Italijanska republika nosi stroške, ki jih je priglasila v okviru te tožbe v delu, ki se nanaša na Parlament. Parlament nosi svoje stroške.

(1) UL C 223, 22.9.2007.
SL Uradni list Evropske unije C 301/36

Sklep Sodišča prve stopnje z dne 23. septembra 2008 – Gόrażdże Cement proti Komisiji

(Zadeva T-193/07) (1)

(„Ničnostna tožba - Direktiva 2003/87/ES - Sistem za trgovanje s pravicami do emisije toplogrednih plinov - Nacionalni načrt razdelitve pravic do emisije za Poljsko za obdobje od 2008 do 2012 - Odločba Komisije, da ne bo nasprotovala pod določenimi pogoji - Pristojnost držav članic pri posamezni razdelitvi pravic do emesije - Neobstoj neposrednega učinka - Nedopustnost“)

(2008/C 301/60)

Jezik postopka: angleščina

Stranki

Tožeča stranka: Gόrażdże Cement S.A. (Chorula, Poljska) (zastopnika: P. Muñiz, odvetnik, in R. Forbes, solicitor)

Tožena stranka: Komisija Evropskih skupnosti (zastopnika: U. Wölker in D. Lawunmi, zastopnika)

Predmet

Predlog za razglasitev ničnosti Odločbe Komisije C(2007) 1295 konč. z dne 26. marca 2007 o nacionalnem načrtu razdelitve pravic do emisije toplogrednih plinov, ki ga je Republika Poljska priglasila v skladu z Direktivo 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L 275, str. 32) za obdobje od 2008 do 2012.

Izrek

1) Tožba se zavrne kot nedopustna.

2) Gόrażdże Cement S.A. nosi svoje stroške ter stroške, ki jih je priglasila Komisija.

(1) UL C 170, 21.7.2007.
SL Uradni list Evropske unije C 209/53

Sklep Sodišča prve stopnje z dne 17. junija 2008 – FMC Chemical in Arysta Lifesciences proti EFSA

(Zadeva T-311/06) (1)

(„Ničnostna tožba - Tožba zaradi ugotovitve odgovornosti - Direktiva 91/414/EGS - Fitofarmacevtski proizvodi - Mnenje Evropske agencije za varnost hrane - Akt, ki ga ni mogoče izpodbijati s tožbo - Pripravljalni akt - Nedopustnost“)

(2008/C 209/94)

Jezik postopka: angleščina

Stranke

Tožeči stranki: FMC Chemical SPRL (Bruselj, Belgija) in Arysta Lifesciences (Noguères, Francija) (zastopnika: C. Mereu in K. Van Maldegem, odvetnika)

Tožena stranka: EFSA (zastopniki: sprva A. Cuvillier in D. Detken, nato A. Cuvillier in S. Gabbi)

Intervenientka v podporo tožeče stranke: European Crop Protection Association (ECPA) (Bruselj, Belgija) (zastopnika: D. Waelbroeck in N. Rampal, odvetnika)

Intervenientka v podporo tožene stranke: Komisija Evropskih skupnosti (zastopnik: B. Doherty)

Predmet

Prvič, razglasitev ničnosti mnenja EFSA z dne 28. julija 2006 o pregledu aktivne snovi karbofurana v skladu z Direktivo Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, str. 1) in, drugič, predlog za povračilo utrpljene škode.

Izrek

1) Tožba se zavrne.

2) FMC Chemical SPRL, Arysta Lifesciences SAS, Evropska agencija za varnost hrane (EFSA), European Crop Protection Association (ECPA) in Komisija nosijo svoje stroške.

(1) UL C 326, 30.12.2006.
SL Uradni list Evropske unije C 80/25

Sklep predsednika Splošnega sodišča z dne 4. februarja 2010 – Portugalska proti Transnáutici in Komisiji

(Zadeva T-385/05 TO R)

(„Začasna odredba - Carinska unija - Ugovor tretjega - Sodba sodišča prve stopnje - Predlog za odložitev izvršitve - Neupoštevanje obličnostnih zahtev - Nedopustnost“)

2010/C 80/44

Jezik postopka: angleščina

Stranke

Tretji, ki vlaga ugovor: Portugalska republika (zastopniki: L. Inez Fernandes, A. C. Santos, J. Gomes in P. Rocha, zastopniki)

Drugi stranki v postopku: Transnáutica – Transportes e Navegação, SA (Matosinhos, Portugalska) (zastopnika: C. Fernández Vicién in D. Ortigão Ramos, odvetnika) in Evropska komisija (zastopnika: R. Lyal in L. Bouyon, zastopnika)

Predmet

Predlog za odložitev izvršitve sodbe Sodišča prve stopnje z dne 23. septembra 2009 v zadevi Transnáutica proti Komisiji (T-385/05, neobjavljena v ZOdl.), vložen v okviru postopka z ugovorom tretjega.

Izrek

1. Predlog za izdajo začasne odredbe se zavrže.
SL Uradni list Evropske unije C 38/23

Sklep Splošnega sodišča z dne 12. decembra 2012 – Sacaim in drugi proti Komisiji

(Zadeva T-261/00) (1)

(Ničnostna tožba - Državne pomoči - Zmanjšanje socialnih prispevkov za podjetja, ki so na ozemlju Benetk in Chioggie - Odločba Komisije s katero je shema pomoči razglašena za nezdružljivo s skupnim trgom in naložena zagotovitev vračila izplačanih pomoči - Tožba, ki je deloma nedopustna in deloma očitno brez pravne podlage)

2013/C 38/40

Jezik postopka: italijanščina

Stranke

Tožeče stranke: Sacaim SpA (Benetke, Italija); Alfier Costruzioni Srl (Benetke); Azin Asfalti Srl (Benetke); Barbato Srl (Benetke); Camata Costruzioni Sas (Benetke); Dal Carlo Mario & C. Srl (Benetke); Impresa Costruzioni Civili e Montaggi Srl (ICCEM) (Marghera, Italija); Rossi Renzo Costruzioni Srl (Marcon, Italija); Vettore Costruzioni Srl (Benetke); ACEA – Associazione dei Costruttori Edili ed Affini di Venezia e Provincia (Benetke); in Comitato „Venezia vuole vivere“ (Marghera) (zastopniki: A. Vianello, M. Merola, A. Sodano in M. Pappalardo, odvetniki)

Tožena stranka: Evropska komisija (zastopnika: V. Di Bucci, zastopnik, skupaj z A. Dal Ferrom, odvetnik)

Intervenientka v podporo tožečih strank: Italijanska republika (zastopniki: sprva U. Leanza, nato I. Braguglia, nato R. Adam in na koncu I. Bruni, zastopniki, skupaj z G. Aiellom in P. Gentilijem, avvocati dello Stato)

Predmet

Predlog za razglasitev ničnosti Odločbe Komisije 2000/394/ES z dne 25. novembra 1999 glede ukrepov pomoči v korist podjetij, ki so na ozemlju Benetk in Chioggie, določenih v zakonih št. 30/1997 in št. 206/1995 s katerima so uvedena zmanjšanja socialnih prispevkov (UL 2000, L 150, str. 50)

Izrek

1. Ugovor nedopustnosti Evropske komisije se obravnava v okviru vsebinske obravnave.

2. Tožba se zavrne kot deloma očitno nedopustna in deloma očitno brez pravne podlage.

3. Sacaim SpA, Alfier Costruzioni Srl, Azin Asfalti Srl, Barbato Srl, Camata Costruzioni Sas, Dal Carlo Mario & C. Srl, Impresa Costruzioni Civili e Montaggi Srl (ICCEM), Rossi Renzo Costruzioni Srl, Vettore Costruzioni Srl, ACEA – Associazione dei Costruttori Edili ed Affini di Venezia e Provincia et Comitato „Venezia vuole vivere“ poleg stroškov Komisije nosijo svoje stroške.

4. Italijanska republika nosi svoje stroške..

(1) UL C 355, 9.12.2000.
SL Uradni list Evropske unije C 108/24

Sklep Splošnega sodišča z dne 20. februarja 2013 – Albergo Quattro Fontane in drugi proti Komisiji

(Združene zadeve od T-278/00 do T-280/00, od T-282/00 do T-286/00 in od T-288/00 do T-295/00) (1)

(Ničnostna tožba - Državne pomoči - Znižanje prispevkov za socialno varnost v korist podjetij s sedežem na območju Benetk in Chioggie - Odločba, s katero je bil program pomoči razglašen za nezdružljiv s skupnim trgom in s katero je bilo naloženo vračilo izplačanih pomoči - Tožba, ki je očitno brez pravne podlage)

2013/C 108/64

Jezik postopka: italijanščina

Stranke

Tožeče stranke: Albergo Quattro Fontane Snc (Benetke Lido, Italija) (zadeva T-278/00); Comitato „Venezia vuole vivere“ (Marghera, Italija) (zadeve od T-278/00 do T-280/00, od T-282/00 do T-286/00 in od T-289/00 do T-295/00); Hotel Gabrielli Sandwirth SpA (Benetke, Italija) (zadeva T-279/00); Astrocoop – Universale – Pulizie, manutenzioni e trasporti Soc. coop. rl (Marghera) (zadeva T-280/00); GE.AL.VE. Srl (Benetke) (zadeva T-282/00); Metropolitan Srl (Benetke) (zadeva T-283/00); Hotel Concordia Snc (Benetke) (zadeva T-284/00); Manutencoop Soc. coop. rl (Bologna, Italija) (zadeva T-285/00); Società per l’industria alberghiera (SPLIA) (Benetke) (zadeva T-286/00); Principessa Srl (Benetke) (zadeva T-288/00); Albergo ristorante „All’Angelo“ Snc (Benetke) (zadeva T-289/00); Albergo Saturnia Internazionale SpA (Benetke) (zadeva T-290/00); Savoia e Jolanda Srl (Benetke) (zadeva T-291/00); Hotels Biasutti Snc (Benetke Lido) (zadeva T-292/00); Ge.A.P. Srl (Benetke) (zadeva T-293/00); Rialto Inn Srl (Benetke) (zadeva T-294/00); in Bonvecchiati Srl (Benetke) (zastopnik: A. Bianchini) (zadeva T-295/00)

Tožena stranka: Evropska komisija (zastopnika: V. Di Bucci, zastopnik, skupaj z A. Dal Ferrom, odvetnikom)

Predmet

Predlog za razglasitev ničnosti Odločbe Komisije 2000/394/ES z dne 25. novembra 1999 v zvezi z ukrepi pomoči podjetjem, ki se nahajajo na območju Benetk in Chioggie, določenimi z zakonoma št. 30/1997 in št. 206/1995 o zmanjšanju prispevkov za socialno varnost (UL 2000, L 150, str. 50).

Izrek

1. Zadeve od T-278/00 do T-280/00, od T-282/00 do T-286/00 in od T-288/00 do T-295/00 se združijo za namene tega sklepa.

2. Ugovori nedopustnosti, ki jih je navedla Evropska komisija, se obravnavajo v okviru vsebinske obravnave.

3. Tožbe se zavrnejo kot očitno brez pravne podlage.

4. Albergo Quattro Fontane Snc, Comitato «Venezia vuole vivere», Hotel Gabrielli Sandwirth SpA, Astrocoop – Universale – Pulizie, manutenzioni e trasporti Soc. coop. rl, GE.AL.VE. Srl, Metropolitan Srl, Hotel Concordia Snc, Manutencoop Soc. coop. rl, Società per l’industria alberghiera (SPLIA), Principessa Srl, Albergo ristorante «All’Angelo» Snc, Albergo Saturnia Internazionale SpA, Savoia e Jolanda Srl, Hotels Biasutti Snc, Ge.A.P. Srl, Rialto Inn Srl in Bonvecchiati Srl poleg stroškov Komisije nosijo svoje stroške.

(1) UL C 372, 23.12.2000.